Þú ert hér : Forsíða / Bókabúð / Sagnalíf – sextán greinar um fornar bókmenntir Sagnalíf – sextán greinar um fornar bókmenntir Höfundur : Jónas Kristjánsson Sagnalíf – sextán greinar um fornar bókmenntir inniheldur úrval greina eftir Jónas Kristjánsson ( 1924 – 2014 ) , fyrrverandi forstöðumann Stofnunar Árna Magnússonar á Íslandi . Í þeim er fjallað um sígild viðfangsefni íslenskra fræða : aldur fornsagna , leit að höfundum þeirra , mál og stíl , sannfræði og skáldskap . Jon Gunnar Jørgensen , prófessor við Oslóarháskóla , ritar þátt um Jónas fremst í bókinni og henni lýkur á ritaskrá Jónasar sem nær yfir rúma sjö áratugi . Bókin er hin 90. í ritröð Árnastofnunar , sem gefur hana út í heiðursskyni við Jónas .